《寄静逸处士顾仲庸》
元代·成廷圭

环堵萧然一室宽，只除诗酒寄清欢。瓶中有粟分寒士，袖里无书上热官。

扬子暮年空识字，庞公早岁已遗安。先生独卧风尘表，吾欲相从接羽翰。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。